**Kloakering i Sommervirke**

Som bekendt starter vi gravearbejdet den 1. september i Sommervirke Øst (lige numre).

Og som bekendt får alle haveejere udleveret **et sæt markeringspinde + placeringsvejledning.**

Hver søndag i august fra kl. 10:00-12:00 er kontoret åbent for udlevering.

Markeringspindene og graveadgang fra vejen til pindene skal være klar, inden vi starter gravearbejdet i dit område eller alternativt, inden du forlader haven ved sæsonafslutning.

Inden du forlader din have og inden vi starter gravearbejdet ved/i din have, er der et par ting mere, vi har brug for.

Du skal lade f.eks. dit køleskab køre, så vi har mulighed for at måle os frem til at undgå at grave ledninger over og du skal fortælle os, om du er én af de få i haveforeningen, der stadig anvender det gamle KTAS fastnet system som telefonforbindelse.

Gennem hele forløbet vil du uge for uge kunne følge arbejdets gang både på hjemmesiden og i vores opslagsskabe.

Vi ønsker dig og alle dine naboer en god sommer og beklager det ekstra besvær i forbindelse med etablering af brønde i de enkelte haver.

Men, som bekendt er der lys forenden af tunnellen i 2020 og det ser vi alle frem til.

God fortsat sommer!

På bestyrelsens vegne

Ove Møller-Larsen

Formand